Počas odvlhčovania by ste mali zatvoriť okná, v inom prípade bude zariadenie pracovať na príliš „vysoké otáčky“, no s nižším výkonom. Vzduch môžete vysúšať aj častejším vetraním v čase, keď nie je zapnutý odvlhčovač, správnym sušením bielizne a znížením počtu izbových rastlín, prípadne akvárií či iných „vodných plôch“. Odvlhčovače neobľubujú prašné prostredie, chumáče chlpov a iné väčšie nečistoty, ktoré môžu spôsobiť ich upchatie. Častým problémom býva teplo, ktoré produkuje samotný spotrebič. Preto by ste ho nemali za žiadnych okolností umiestňovať v blízkosti iného tepelného zdroja (radiátor, krb atď.), no ani do uzavretých priestorov, napr. do skrine. Môže dôjsť k jeho prehriatiu a nenávratnému poškodeniu. Ak siahnete po modeli s filtrami, nezabudnite na ich pravidelné čistenie.\r